ZAPISNIK

9. sjednice Vijeća Mjesnog odbora Kupinečki Kraljevec II
održane 28. ožujka 2022.,
s početkom u 20,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.  
Predsjedava Marijan Tatar, predsjednik Vijeća.

Ostali nazočni: Lidija Špišić, stručni referent za rad tijela mjesne samouprave,
                       Srećko Tatar, član Vijeća Gradske četvrti Brezovica
         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 9. sjednicu Vijeća. Predlaže da se prije utvrđivanja dnevnog reda usvoji zapisnik 8. sjednice.

         Bez rasprave, jednoglasno (5 “za”), Vijeće prihvaća tekst zapisnika 8. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (5 “za”) usvojilo 
dnevni red:

1. Informacija s 6. sjednice Koordinacije predsjednika Vijeća Gradske četvrti Brezovica  i predsjednika vijeća mjesnih odbora
      2. Obavijesti, pitanja i prijedlozi

Ad 1)  Informacija s 6. sjednice Koordinacije predsjednika Vijeća Gradske četvrti Brezovica  

            i predsjednika vijeća mjesnih odbora

            Predsjednik Vijeća, Marijan Tatar upoznaje članove Vijeća sa dnevnim redom 6. sjednice Koordinacije te navodi da su predsjednici vijeća mjesnih odbora informirani o prijedlogu izmjena Plana komunalnih aktivnosti Gradske četvrti Brezovica iz razloga što je poskupio asfalt pa je za dio akcija uređivanja javnoprometnih površina trebalo osigurati dodatna sredstva. Vijeće Gradske četvrti Brezovica usvojilo je predložene izmjene na sjednici koja je održana odmah nakon sjednice Koordinacije. Presjednik Vijeća Gradske četvrti Brezovica, Tomislav Cavrić upoznao je predsjednike o aktivnostima koje je poduzimao vezano uz postavljanje kamera za nadzor prometa na glavne prometnice te da se Ministarsvo unutarnjih poslova očitovalo na zahtjev Vijeća o postavljanju kamera umjesto uspornika.
Cilj pregovora je da se utvrdi kvalitetni projektni zadatak kako bi se postavile kamere adekvatne za nadzor prometa na prometnicama kakve su na području Gradske četvrti. 
Na koordinaciji se također govorilo o problematici divljih odlagališta otpada te su pojedini predsjednici izrazili nezadovoljstvo što su službe koje su nadležne za navedenu problematiku nemoćne. Unatoč  angažmanu presjednika vijeća mjesnih odbora, počinitelji su rijetko pronađeni, a i tada je upitno jesu li u  u konačnici kažnjeni što je ključni razlog nicanja sve većeg broja divljih deponija smeća.
Ad 2) Obavijesti, pitanja i prijedlozi
     Predsjednik Vijeća, Marijan Tatar otvara raspravu.
     Potpredsjednik Vijeća, Ivan Milača napominje da oglasna ploča na raskrižju Kraljevečka cesta – Ašpergeri još nije popravljena. Traži da se uputi zamolba predsjedniku Vijeća o problematici navoženja i spaljivanja smeća kod autoceste u Ašpergerima. 

      Srećko Ašperger traži sanaciju prijekopa nakon izgradnje priključka u ulici Ašpergeri te napominje da su u naselju Horvati prijekopi sanirani. Nadalje, iznosi problematiku uništavanja šuma koju uzrokuju vozači quadova. 
     Obzirom da se nitko ne javlja za riječ, predsjednik Vijeća zaključuje 9. sjednicu Vijeća.

      Dovršeno u 20,50 sati.
    Zapisnik izradila:

        Lidija Špišić
         KLASA:026-08/22-003/720
         URBROJ:251-13-11-8-22-2
         Kupinečki Kraljevec, 28. ožujka 2022.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
